O maşină de spălat vase defectă a întrerupt un concert în Germania. Clădirea în care se ținea spectacolul a fost evacuată
Aparatul defect de la etajul 13 al sălii de concerte a declanşat alarma de incendiu, forţând evacuarea clădirii în mijlocul unui spectacol în curs de desfăşurare al renumitei orchestre de stat a Filarmonicii din Hamburg, potrivit unui purtător de cuvânt al serviciilor de pompieri.
Muzicienii, publicul şi dirijorul Kent Nagano au fost nevoiţi să părăsească clădirea. Întreruperea a durat aproximativ o oră.
Spectacolul a fost reluat ulterior, potrivit unui purtător de cuvânt al sălii de concerte.
Sursa: Agerpres
Dată publicare:
05-05-2024 16:39